Τυχαία ακτινογραφικά ευρήματα σε ασθενείς με σχιστίες χείλους και/ή υπερώας: μία μελέτη ασθενών-μαρτύρων
Creators: name: Πουλιέζου, Ιωάννα Διονυσίου
Publisher: name: Aristotle University of Thessaloniki
Year: 2024
Subjects: Τυχαία ακτινογραφικά ευρήματα
Σχιστίες χείλους/ υπερώας
Ακτινογραφίες
Incidental findings
Cleft lip/palate
Radiographs

description: Τα τυχαία ευρήματα (ΤΕ) που απεικονίζονται στις απεικονιστικές εξετάσεις κατά τη διαγνωστική αξιολόγηση ασθενών με σχιστία χείλους και/ή υπερώας μπορούν να καθοδηγήσουν τους κλινικούς ιατρούς κατά τη διάρκεια των διαδικασιών σχεδιασμού της θεραπείας για αποτελεσματική, ολοκληρωμένη φροντίδα της σχιστίας. Υπάρχουν ελάχιστα δεδομένα σχετικά με τα TΕ σε διάφορες ανατομικές περιοχές που βρίσκονται μακριά από την οδοντοφυΐα. Σκοπός αυτής της μελέτης ασθενών-μαρτύρων, ήταν να συγκριθεί ο επιπολασμός των ΤΕ σε διάφορες ανατομικές περιοχές μεταξύ ασθενών με μη συνδρομικές σχιστίες χείλους και/ή υπερώας και υγιών ατόμων (μάρτυρες-ομάδα ελέγχου). Εξετάστηκαν πανοραμικές ακτινογραφίες, πλάγιες κεφαλομετρικές ακτινογραφίες και υπολογιστικές τομογραφίες κωνικής δέσμης (CBCT) 120 ατόμων (ομάδα ασθενών: ν=40, 18 γυναίκες, ηλικίας 14,5 ± 5,0 ετών, ομάδα ελέγχου: ν=80, 36 γυναίκες, ηλικίας 14,6 ± 4,9 ετών). Η αξιολόγηση των ΤΕ έγινε από τέσσερις παρατηρητές ακολουθώντας συστηματική προσέγγιση σε δέκα ανατομικές περιοχές: άνω γνάθος, κάτω γνάθος, παραρρινικοί κόλποι, κοιλότητα μέσου και έσω ωτός, ρινική κοιλότητα, οφθαλμικός κόγχος, κρανίο, αυχενική μοίρα της σπονδυλικής στήλης, κροταφογναθική διάρθρωση (ΚΓΔ) και μαλακοί ιστοί. Σημαντικά υψηλότερος επιπολασμός ΤΕ (p&lt;0,001) αναφέρθηκε στην ομάδα των ασθενών (97,5%) σε σύγκριση με την ομάδα ελέγχου (62,5%). Η επικρατέστερη θέση των ΤΕ στην ομάδα ασθενών ήταν η άνω γνάθος (92,5%), ακολουθούμενη από τη ρινική κοιλότητα (75,8%), ενώ στην ομάδα ελέγχου, τα υψηλότερα ποσοστά ΤΕ εμφανίστηκαν στην άνω γνάθο (43,8%), την κάτω γνάθο (41,3%) και την ΚΓΔ (14,7%). Συνολικά, δεν ανιχνεύθηκε καμία φύλο-εξαρτώμενη σχέση για την εμφάνιση ΤΑ. Οι σχιστίες μπορεί να επηρεάσουν την κάτω γνάθο. Ωστόσο, τα αναφερθέντα ΤΕ ήταν περιορισμένα σε σύγκριση με εκείνα στην άνω γνάθο. Τα άτομα με σχιστίες είναι πιο πιθανό να παρουσιάσουν ένα εύρος ΤΕ σε σύγκριση με τους υγιείς συνομηλίκους τους. Η κατανόηση της συσχέτισης μεταξύ σχιστιών και ΤΕ είναι κρίσιμη για την επιτυχή διεπιστημονική θεραπεία, την ευαισθητοποίηση σχετικά με την πιθανή ανάγκη μελλοντικής οδοντιατρικής φροντίδας για ασθενείς με σχιστίες και τη διαχείριση των εξω-δοντικών παραλλαγών. Απαιτείται συστηματική αξιολόγηση των διαγνωστικών αρχείων για να εξαλειφθεί ο κίνδυνος να παραβλεφθούν ΤΕ κλινικής σημασίας.
description: Incidental findings (IFs) depicted in imaging tests during diagnostic evaluation of patients with cleft lip and/or palate (CL/P) can guide clinicians during treatment-planning procedures for effective, comprehensive cleft care. Scarce data regarding IFs in different anatomical regions distant from the dentition are available. The aim of this case-control study was to compare the prevalence of IFs in various anatomical areas between patients with non-syndromic CL/P and unaffected subjects. Orthopantomographs (OPT), lateral cephalometric (LC) radiographs and cone-beam computed tomography (CBCT) scans of 120 subjects (case group: n=40, 18 females, age 14.5 ± 5.0 years; control group: n=80, 36 females, age 14.6 ± 4.9 years) were examined. The IFs assessment was done by four observers following a systematic approach in ten anatomical areas: maxilla, mandible, paranasal sinuses, middle and inner ear cavity, nasal cavity, orbit, skull, cervical spine, temporomandibular joint (TMJ) and soft tissues. Significantly higher prevalence of IFs (p&lt;0.001) was reported in the case group (97.5%) compared with the control group (62.5%). The most prevalent location of IFs in the case group was the maxilla (92.5%), followed by the nasal cavity (75.8%), while in the control group, the highest rates of IFs occurred in the maxilla (43.8%), mandible (41.3%) and TMJ (14.7%). No gender-dependent pattern for IF occurrence was detected overall. Orofacial clefts may affect the mandible. However, the reported IFs were limited compared to those in the maxilla. Individuals with CL/P are more likely to present with a range of IFs than their unaffected peers. Understanding the association between CL/P and IFs is critical for successful interdisciplinary treatment, raising awareness of the potential need for future dental care for cleft patients, and managing extra-dental aberrations. A systematic assessment of diagnostic records is required to eliminate the risk of overlooking IFs of clinical significance.